(244) 
esté honouré et servy, et y estoit encoires en icelluy monastère, 
quant il a esté aboly et démoly que pour y faire édiflier ledit 
chasteau, qui a esté fait et commenchié en l'an mil chineq cens 
et quarante, par ordonnance de l'Empereur... 
» Icelluy sainet Liévin estoit porté, chaseun an, en la manière 
anchienne et de fort longtemps accoustumée, hors dudit mon- 
nastère, et de la ville de Gand oudit villaige de Haultem, où il 
avait été enterré, comme dit est, et auquel lieu de sa sépulture 
y avoit une belle église y faicte et fondée à l'honneur de Dieu 
premièrement et dudit saint, et se partoient dudit cloistere et 
de ladicte ville de Gand, avec ledit saint Liévin, à miennuyt de 
la préveille [i. e. l'avant-veille] du jour de Saint-Pierre et Saint- 
Pol, environ la fin du mois de juing, et estoit oudit villaige ung 
jour et une nuyt entiers. 
» Le fachon et manière de le ainsy porter estoit fort estrange 
et quasi comme une mahommerie et ydolâtrie, ainsy que vous 
orez en brief cy-après, assavoir : Entre unze et douze heures à 
mynuyt du jour de ladite préveille desdis Saint-Pierre et Saint- 
Pol, grant nombre de commun peuple et autres de la ville de 
Gand se rassambloient ou-devant de l'église dudit cloistre et 
monastère dudit Saint-Bavon, et, incontinent que les douze 
heures commenchoient à tapper, on ouvroit l'huys de ladite 
église, et lors, icelle ainsi ouverte, et tout d'un cop et en ung 
instant, tout ledit peuple y ainsy assamblez entroient tout à une 
fois, comme gens dervez, et criant et menant un tel bruyt de 
telle sorte, qu'il sambloit que l'église devoit tomber et fondere 
en abiesme : c’estoit une chose effréable à l'ouyr; et, du meisme 
cop que les douze heures frappoient, ung prestre alloit célébrer 
et dire une basse messe, qui estoit tost dicte et oye des assistans 
à bien petite dévotion : car, au lieu de dévotion, y avoit toute 
desrision et confusion. Et incontinent icelle messe achevée, la 
fiertre où esloient reposans les ossemens dudit saint Liévin, 
laquelle estoit d'argent et dorée en aucuns lieux, fort grande 
et pesante, en tant qu'elle estoit enclose et avironnée d'une 
